17-jarige skuldig oor verkragting, moord(Argieffoto: Kent Williamson) ŉ 17-jarige seun is Saterdag in die Noord-Kaapse hooggeregshof skuldig bevind in verband met die moord op ŉ 81-jarige vrou. Kapt. Olebogeng Tawana, woordvoerder van die polisie, sê die seun het die vrou in Julie 2021 by haar huis in Cassel- informele nedersetting oorval. “Hy het haar verkrag, vermoor en haar besittings gesteel. Die beskuldigde is in hegtenis geneem en die ondersoekbeampte, lt.kol. Doggy Magugu, kon verseker dat borgtog suksesvol teengestaan word en die seun was in polisieaanhouding tot sy skuldigbevinding.” Die seun is 15 jaar tronkstraf opgelê vir roof met verswarende omstandighede, 18 jaar vir moord en 18 jaar vir verkragting. Die vonnisse sal gelyklopend uitgedien word en die beskuldigde sal dus effektief 18 jaar tronkstraf uitdien. Brig. Nicky Mills, waarnemende adjunk- provinsiale kommissaris vir misdaadvoorkoming, het Magugu geloof vir sy uitstende ondersoek. Die hof het die beskuldigde onbevoeg verklaar om ŉ vuurwapen te besit en beveel dat sy naam in die register vir seksuele oortreders aangeteken word.